लंदन: ब्रिटेन के शाही परिवार में एक बार फिर नए सदस्य का आगमन हुआ है। डचेज ऑफ कैम्ब्रिज केट मिडलटन ने एक बेटे को जन्म दिया है। यह प्रिंस विलयम और मिडलटन की तीसरी संतान है। इससे पहले केंसिंगटन पैलेस ने एक बयान जारी कर कहा था, ‘रॉयल हाइनेस द डचेज ऑफ कैम्ब्रिज’ को शुरूआती दौर की प्रसव पीड़ा शुरू होने के बाद सोमवार सुबह लंदन के सेंट मैरीज अस्पताल में भर्ती कराया गया जहां उन्होंने सोमवार सुबह 11 बजे एक बेटे को जन्म दिया।